*PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s postupanjem policijskog službenika

 – odgovor Vlade

 Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s postupanjem policijskog službenika.

 Na navedeno zastupničko pitanje Vlada Republike Hrvatske daje sljedeći odgovor:

Ministarstvo unutarnjih poslova je u cilju sprečavanja povreda odredbi članaka 43. i 44. Zakona o kaznenom postupku (Narodne novine, br. 152/08, 76/09, 80/11, 121/11 – pročišćeni tekst, 91/12 – Odluka Ustavnog suda Republike Hrvatske, 143/12, 56/13, 145/13, 152/14 i 70/17) i Protokola o postupanju u slučaju seksualnog nasilja, a na temelju članka 16. i članka 43. stavka 2. Zakona o kaznenom postupku, izradilo unificirani obrazac "Obavijest žrtvi kaznenog djela protiv spolne slobode/trgovanja ljudima/s utvrđenim posebnim potrebama zaštite" u kojem su navedena sva prava žrtve kaznenih dijela protiv spolne slobode.

 U predmetnom slučaju po provedenom kriminalističkom istraživanju, od strane nadležnog državnog odvjetništva provedena je istraga te podignuta optužnica zbog kaznenog djela silovanja opisanog u članku 153. stavku 1. u vezi članka 152. stavka 1. Kaznenog zakona (Narodne novine, br. 125/11, 144/12, 56/15, 61/15 – ispravak, 101/17 i 118/18).

 Eventualno potrebna dodatna obrazloženja u vezi s pitanjem zastupnika, dat će dr. sc. Davor Božinović, ministar unutarnjih poslova.

 PREDSJEDNIK

 mr. sc. Andrej Plenković